CELEX: 52010PC0360
Language: ro
Date: 2010-07-05
Title: Propunere de Decizie de punere in aplicare a Consiliului de autorizare a Republicii Letonia să aplice o măsură de derogare de la dispoziţiile articolului 287 din Directiva 2006/112/CE a Consiliului privind sistemul comun al taxei pe valoarea adăugată

|

52010PC0360

 Propunere de Decizie de punere in aplicare a Consiliului de autorizare a Republicii Letonia să aplice o măsură de derogare de la dispoziţiile articolului 287 din Directiva 2006/112/CE a Consiliului privind sistemul comun al taxei pe valoarea adăugată  /* COM/2010/0360 final - NLE 2010/0193 */  

	[pic] | COMISIA EUROPEANĂ |Bruxelles, 5.7.2010COM(2010)360 final2010/0193 (NLE)Propunere deDECIZIE DE PUNERE ÎN APLICARE A CONSILIULUIde autorizare a Republicii Letonia să aplice o măsură de derogare de la dispozițiile articolului 287 din Directiva 2006/112/CE a Consiliului privind sistemul comun al taxei pe valoarea adăugatăEXPUNERE DE MOTIVECONTEXTUL PROPUNERII |110 | Motivele și obiectivele propunerii În conformitate cu articolul 395 alineatul (1) din Directiva 2006/112/CE din 28 noiembrie 2006 privind sistemul comun al taxei pe valoarea adăugată (denumită în continuare „Directiva TVA”), Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la dispozițiile directivei respective, pentru a simplifica procedura de colectare a TVA sau pentru a preveni anumite forme de evaziune fiscală sau de fraudă. Prin scrisoarea înregistrată la Secretariatul General al Comisiei la data de 17 februarie 2010, Letonia a solicitat autorizarea de a scuti persoanele impozabile a căror cifră de afaceri anuală nu depășește 50 000 EUR. Prin scrisoarea din 4 mai 2010, Comisia a informat celelalte state membre cu privire la cererea înaintată de Letonia, în conformitate cu articolul 395 alineatul (2) din Directiva 2006/112/CE. Prin scrisoarea din 7 mai 2010, Comisia a comunicat Letoniei faptul că deține toate informațiile necesare pentru analiza cererii. |120 | Contextul general Titlul XII, capitolul 1 din Directiva TVA prevede posibilitatea ca statele membre să pună în aplicare regimuri speciale pentru întreprinderile mici, inclusiv posibilitatea de scutire a persoanelor impozabile a căror cifră de afaceri anuală se află sub un anumit prag. Datorită acestei scutiri, o persoană impozabilă nu este obligată să perceapă TVA pentru livrările sale și, prin urmare, nu poate deduce TVA-ul aferent achizițiilor sale. Acest plafon al cifrei de afaceri anuale variază de la un stat membru la altul în funcție de data aderării. Pentru statele membre care au aderat după 1 ianuarie 1978, un plafon al cifrei de afaceri anuale a fost stabilit la articolul 287 din Directiva TVA. Pentru Letonia, plafonul a fost stabilit la 17 200 EUR, echivalentul a 10 000 LVL, calculați la cursul de schimb din ziua aderării [articolul 287 alineatul (10) din Directiva TVA]. Derogarea solicitată de Letonia vizează simplificarea regimului de TVA pentru întreprinderile mici prin introducerea acestei măsuri de simplificare pentru persoanele impozabile a căror cifră de afaceri anuală nu depășește 50 000 EUR. Măsura va reduce în mod semnificativ sarcinile întreprinderilor care pot beneficia de acest regim și le va scuti de o mare parte din obligațiile aferente impuse de regimul normal de TVA. Regimul urmează să fie opțional pentru persoanele impozabile iar dacă pragul va fi majorat, Letonia estimează că aproximativ 60% din persoanele impozabile eligibile (32 494 de persoane impozabile în 2008) vor solicita să beneficieze de măsura de simplificare. Conform unei analize efectuate de Letonia referitoare la declarațiile de TVA ale operatorilor economici care nu depășesc acest plafon, valoarea totală a TVA-ului pe care aceste persoane impozabile o plătesc la bugetul național este negativă. În consecință, rezultatul măsurii propuse nu va afecta aproape deloc valoarea totală a veniturilor colectate din TVA în stadiul consumului final. Derogarea se va aplica până la 31 decembrie 2013 sau până la intrarea în vigoare a unei directive privind limita superioară a cifrei de afaceri anuale a unei persoane impozabile care ar putea beneficia de scutirea de TVA, dacă intrarea în vigoare este anterioară acestei date. |130 | Dispoziții în vigoare în domeniul propunerii În 2004, Comisia a prezentat o propunere [COM(2004) 728 final] care vizează creștere la 100 000 EUR a plafonului cifrei de afaceri anuale sub care statele membre pot exonera persoanele impozabile de la plata TVA. |141 | Coerența cu celelalte politici și obiective ale Uniunii Nu se aplică. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |219 | Nu se aplică. |Obținerea și utilizarea expertizei |229 | Nu a fost necesară consultarea experților externi. |230 | Evaluarea impactului Decizia vizează introducerea unei măsuri de simplificare prin care întreprinderile cu o cifră de afaceri anuală ce nu depășește 50 000 EUR sunt scutite de multe din obligațiile privind TVA, având astfel un potențial impact pozitiv. Având în vedere sfera restrânsă de aplicare a derogării și aplicarea sa limitată în timp, amploarea impactului va fi, în orice caz, restrânsă. |ELEMENTELE JURIDICE ALE PROPUNERII |305 | Rezumatul acțiunii propuse Autorizarea Letoniei de a aplica o măsură de derogare de la Directiva 2006/112/CE privind introducerea unei măsuri de simplificare pentru întreprinderile cu o cifră de afaceri anuală ce nu depășește 50 000 EUR. |310 | Temeiul juridic Articolul 395 din Directiva TVA 2006/112/CE din 28 noiembrie 2006 privind sistemul comun al taxei pe valoarea adăugată. |329 | Principiul subsidiarității Propunerea intră în sfera competenței exclusive a UE. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următorul (următoarele) motiv(e). |331 | Decizia se referă la o autorizație acordată unui stat membru la cerere și nu constituie o obligație. |332 | Având în vedere domeniul de aplicare restrâns al derogării, măsura specială este proporțională scopului urmărit. |Alegerea instrumentelor |341 | Instrumente propuse: Decizie. |342 | Alte instrumente nu ar fi adecvate din următorul (următoarele) motiv(e). În temeiul articolului 395 din Directiva TVA 2006/112/CE privind sistemul comun al taxei pe valoare adăugată, derogarea de la dispozițiile comune privind TVA nu se poate acorda decât cu autorizația Consiliului, hotărând în unanimitate pe baza unei propuneri din partea Comisiei. O decizie a Consiliului este cel mai adecvat instrument, deoarece poate fi adresată statelor membre în mod individual. |IMPLICAțIILE BUGETARE |409 | Propunerea nu are implicații asupra bugetului Uniunii. |INFORMAțII SUPLIMENTARE |Clauza de reexaminare/revizuire/încetarea de drept a efectelor juridice |533 | Propunerea conține o clauză de încetarea de drept a efectelor juridice. |E-3141 |2010/0193 (NLE)Propunere deDECIZIE DE PUNERE ÎN APLICARE A CONSILIULUIde autorizare a Republicii Letonia să aplice o măsură de derogare de la dispozițiile articolului 287 din Directiva 2006/112/CE a Consiliului privind sistemul comun al taxei pe valoarea adăugatăCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[1], în special articolul 395 alineatul (1),având în vedere propunerea Comisiei,întrucât:1.  Printr-o scrisoare înregistrată la Secretariatul General al Comisiei la data de 17 februarie 2010, Letonia a solicitat autorizarea unei măsuri de derogare de la articolul 287 alineatul (10) din Directiva 2006/112/CE, în scopul scutirii persoanelor impozabile a căror cifră de afaceri anuală nu depășește 50 000 EUR. Prin această măsură, persoanele impozabile respective vor fi scutite, total sau parțial, de obligațiile privind TVA la care face referire titlul XI capitolele 2-6 din Directiva TVA.2.  Prin scrisoarea din 4 mai 2010, Comisia a informat celelalte state membre cu privire la cererea înaintată de Letonia, în conformitate cu articolul 395 alineatul (2) din Directiva 2006/112/CE. Prin scrisoarea din 7 mai 2010, Comisia a comunicat Letoniei faptul că deține toate informațiile necesare pentru a analiza cererea.3.  Un regim special pentru întreprinderile mici se află deja la dispoziția statelor membre în temeiul titlului XII din Directiva TVA. Această măsură derogă de la titlul XII din Directiva TVA doar în măsura în care plafonul cifrei de afaceri anuale a persoanei impozabile este mai ridicat decât cel permis în prezent Letoniei, de 17 200 EUR, în conformitate cu articolul 287 alineatul (10) din Directiva 2006/112/CE4.  Un plafon mai ridicat ar putea reduce semnificativ obligațiile celor mai mici întreprinderi în ceea ce privește TVA, dar fiind opțional pentru persoanele impozabile, ar permite întreprinderilor să aleagă aplicarea regimului normal de TVA.5.  Comisia a inclus, în propunerea sa de directivă care vizează simplificarea obligațiilor privind taxa pe valoarea adăugată din 29 octombrie 2004[2], dispoziții al căror obiect este acela de a permite statelor membre fixarea plafonului cifrei de afaceri anuale pentru acordarea unei scutiri de la plata taxei la cel mult 100 000 EUR sau echivalentul în monedă națională, această sumă putând fi reactualizată anual. Cererea prezentată de Letonia este în conformă cu această propunere.6.  Derogarea nu va avea impact asupra resurselor proprii ale Uniunii Europene care provin din taxa pe valoarea adăugată,ADOPTĂ PREZENTA DECIZIE:Articolul 1Prin derogare de la articolul 287 alineatul (10) din Directiva 2006/112/CE, Republica Letonă este autorizată să acorde o scutire de la plata TVA persoanelor impozabile a căror cifră de afaceri anuală este egală cu echivalentul în moneda națională al sumei de cel mult 50 000 EUR la cursul de schimb din ziua aderării ei.Articolul 2Această autorizație expiră la 31 decembrie 2013 sau la data intrării în vigoare a unei directive de modificare a pragurilor cifrei de afaceri sub care persoanele impozabile pot fi scutite de plata TVA, dacă intrarea în vigoare este anterioară acestei date.Articolul 3Prezenta decizie se adresează Republicii Letonia.Adoptată la Bruxelles,Pentru ConsiliuPreședintele [1] JO L 347, 11.12.2006, p.1.[2] COM(2004) 728 final, (JO C 24, 29.1.2005, p.8).